Загиналият на ферибота скочил от борда върху сал, уж да се спаси
0| 3393 |28.12.2014
Жертвата от горящия ферибот „Норман Атлантик” е мъж, скочил от борда в опит да се спаси. Това съобщи контраадмирал Джовани Петорино, който координира спасителната операция в Адриатическо море, съобщава италианският „Република”.
„Един от нашите кораби се завръща с починал човек на борда. Има един ранен, който е заедно с наш пострадал военен”, обясни той. Мъжът е починал, след като се е опитал да скочи върху спасителния сал, който да го изтегли към една от лодките. Той е бил с жена си.
Най-голямата грижа на спасителите сега са хората, останали на борда. „Стоим на палубата, умираме от студ и се задушаваме от дима” – за това се оплакали блокирани на ферибота гърци. „Палубите се топят, хората треперят и кашлят. Не знам дали ще се справят”, разказал за телевизионен канал един от тях. „Беше като на „Титаник”, казали други двама гърци, настанени в болницата в Бриндизи.
Добрата новина е, че един от най-мощните италиански влекачи – „Мариета Барета”, вече може да се включи в спасителните дейности, след успешна маневра на пристанището в Бриндизи.
Междувременно премиерът на Италия Матео Ренци обяви, че създава кризисен щаб с център Бриндизи. Броят на евакуираните от ферибота хора непрекъснато расте. Към момента те са 161, като сред тях има и членове на екипажа.
В болницата в Пулия са откарани трите деца, които заедно с майките си бяха спасени с хеликоптер. Една от жените е бременна. Засега състоянието им е добро. Търсят се дрешки за най-малкото момиченце, което пристигнало полуголо, мокро и треперещо от студ. То най-вероятно е паднало във водата.
С хеликоптер се очаква да бъдат докарани още 8 души с хипотермия.
В същото време стана ясно, че Министерство на отбраната на Албания и Генералният щаб на страната се включват в спасителната операция, съобщават албански медии.
Съгласно прессъобщение на Министерство на отбраната на Албания, в спасителната операция се включват силите на Националния спасително-издирвателен център.
„След получаването на сигнал за бедствие към мястото на трагедията незабавно е отплавал военноморският кораб „Бутринт” с квалифицирани специалисти на борда”, се казва в съобщението.
От външното министерство на страната съобщават, че броят на албанските граждани на борда на ферибота може да се окаже по-голям от обявените 22 души.
Спасиха още 12 пасажери от ферибота с хеликоптер 0| 3434 |28.12.2014 Излезе списък с пътуващите на ферибота, от МВнР не знаят нищо 2| 3433 |28.12.2014 Крясъци, после бой в Нова ТВ. Вл. Каролев и Пл. Димитров си скочили? 48| 10620 |16.12.2014 Болници са прескочили с 265% повече дейности за долекуване 0| 3604 |08.11.2014